ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தேசிய குடும்ப சுகாதார ஆய்வு  5-ன் இரண்டாம் கட்ட முடிவுகளை மத்திய சுகாதார அமைச்சகம் வெளியிட்டுள்ளது
தமிழ்நாடு, புதுச்சேரியில் மருத்துவமனையில் மகப்பேறு 100 சதவீதமாக உள்ளது
தேசிய குடும்ப சுகாதார ஆய்வு  5-ன் இரண்டாம் கட்ட முடிவுகளை நிதி ஆயோக் உறுப்பினர்  டாக்டர் வினோத் குமார் பால், மத்திய சுகாதாரம் மற்றும் குடும்ப நல அமைச்சகத்தின் செயலாளர் திரு.ராஜேஷ் பூஷன் ஆகியோர் புதுதில்லியில் இன்று 2019-21-ன் மக்கள் தொகை, மகப்பேறு, சிறார் சுகாதாரம், குடும்ப நலன், ஊட்டச்சத்து மற்றும் பிறவற்றுக்கான இந்தியா, இரண்டாம் கட்டத்திற்கு ஒருங்கிணைக்கப்பட்ட 14 மாநிலங்கள் / யூனியன் பிரதேசங்களுக்கான முக்கிய குறியீடுகளின் தகவல் அறிக்கையை வெளியிட்டனர்.
இரண்டாம் கட்ட ஆய்வுக்கு அருணாச்சலப்பிரதேசம், சண்டிகர், சத்தீஸ்கர், ஹரியானா, ஜார்க்கண்ட், மத்தியப்பிரதேசம், தில்லி தேசிய தலைநகர் பிரதேசம், ஒடிசா, புதுச்சேரி, பஞ்சாப், ராஜஸ்தான், தமிழ்நாடு, உத்தரப்பிரதேசம், உத்தராகண்ட் ஆகிய மாநிலங்களும், யூனியன் பிரதேசங்களும் எடுத்துக் கொள்ளப்பட்டன.
இந்தியா மற்றும் தேசிய குடும்ப சுகாதார ஆய்வின் இரண்டாம் கட்டத்திற்கான மாநிலங்கள் மற்றும் யூனியன் பிரதேசங்களுக்கான முக்கிய முடிவுகளில் சில:
தேசிய அளவில் மொத்த கருத்தரித்தல் விகிதங்களில் ஒரு பெண்ணுக்கான குழந்தைகளின் சராசரி எண்ணிக்கை மேலும் குறைந்து 2.2-லிருந்து 2.0 ஆகி இருக்கிறது. 14 மாநிலங்கள் மற்றும் யூனியன் பிரதேசங்களில் இது சண்டிகரின் 1.4 என்பதிலிருந்து உத்தரப்பிரதேசத்தின் 2.4 வரை உள்ளது.
அகில இந்திய அளவில் 12-23 மாதங்களுக்குட்பட்ட குழந்தைகளுக்கான தடுப்பூசி இயக்கம் 62 சதவீதத்திலிருந்து 76 சதவீதம் என மேம்பட்டுள்ளது. இதே வயது பிரிவினரில் முழுமையான தடுப்பூசி இயக்கம் 14 மாநிலங்கள் மற்றும் யூனியன் பிரதேசங்களில் 11-ல் 4-ல் 3 பங்குக்கும் அதிகமாக உள்ளது. அதிகபட்ச விகிதத்தில் ஒடிசா இருக்கிறது. 
அகில இந்திய அளவில் மருத்துவமனையில் மகப்பேறு விகிதம் கணிசமாக 79 சதவீதத்திலிருந்து 89 சதவீதமாக அதிகரித்துள்ளது. தமிழ்நாட்டிலும், புதுச்சேரியிலும் இது 100 சதவீதமாக உள்ளது. இரண்டாம் கட்ட மாநிலங்கள் மற்றும் யூனியன் பிரதேசங்களில் 7-ல் இந்த விகிதம் 90 சதவீதத்திற்கும் அதிகமாக உள்ளது.
அகில இந்திய அளவில் 6 மாதங்களுக்குட்பட்ட குழந்தைகளுக்கு தாய்ப்பால் கொடுத்தல் 2015-16-ல் 55 சதவீதம் என்பதிலிருந்து 2019-21-ல் 64 சதவீதமாக மேம்பட்டுள்ளது. இரண்டாம் கட்டத்திற்கான அனைத்து மாநிலங்கள் மற்றும் யூனியன் பிரதேசங்களில் இது கணிசமாக முன்னேற்றமடைந்துள்ளது.
எரிசக்தி அமைச்சகம்
என்.டி.பி.சி. நிறுவனத்தின் வரிக்கு பிந்தைய லாபம் 10.21% உயர்வு
நாட்டின் மிகப்பெரிய மின்சார உற்பத்தியாளரான என்.டி.பி.சி. நிறுவனம், அதன் குழும நிறுவனங்களுடன் இணைந்து 53,651 மெகாவாட் உற்பத்தித் திறன் கொண்ட நிறுவனங்களை நிறுவி இருப்பதுடன், 2017-18ஆம் நிதியாண்டின் 4-வது காலாண்டுக்கான தணிக்கை செய்யப்படாத நிதி அறிக்கையுடன் கூடிய, தணிக்கை செய்யப்படாத வருடாந்திர நிதி முடிவுகளை வெளியிட்டுள்ளது.
என்.டி.பி.சி. நிறுவனம், கடந்த ஆண்டில் 250.31 பில்லியன் யூனிட் மின்சாரம் உற்பத்தி செய்த நிலையில், 2017-18 ஆம் நிதியாண்டில் 265.80 பில்லியன் யூனிட்டுகளை உற்பத்தி செய்து, 6.19% உயர்வை பதிவு செய்துள்ளது. 2017-18 ஆம் நிதியாண்ட்டின் 4-வது காலாண்டில் என்.டி.பி.சி. நிறுவனம், 68.56 பில்லியன் யூனிட் மின்சாரத்தை உற்பத்தி செய்துள்ளது. இது 2016-17 ஆம் ஆண்டின் 4-வது காலாண்டில் உற்பத்தி செய்யப்பட்ட 63.77 பில்லியன் யூனிட்டுகளைவிட 7.51% அதிகம் ஆகும்.
2017-18 ஆம் நிதியாண்டின் 4-வது காலாண்டின் உற்பத்தி அளவு, இதற்கு முன்பு இதே நிதியாண்டின் 3-வது காலாண்டில் உற்பத்தியான 67.78 பில்லியன் யூனிட்டுகளை விஞ்சி, காலாண்டு உற்பத்திகளிலேயே மிக அதிக உற்பத்தி அளவு ஆகும்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
(Visitor Counter : 74
PIB Headquarters
சென்னையில் இன்று மத்திய ஆயுதப்படை, துணை ராணுவப்படை பணியாளர்களுக்கு ஓய்வுக்கு முந்தைய ஆலோசனை பயிலரங்கு
மத்திய ஆயுதப்படை, துணை ராணுவப் படைகளில்  பணியாற்றும், விரைவில் ஓய்வு பெற உள்ள பணியாளர்களுக்கு ஓய்வுக்கு முந்தைய ஆலோசனைப் பயிலரங்கு இன்று சென்னையில் நடைபெற்றது. மத்திய ஓய்வூதிய மற்றும் ஓய்வூதியர்கள் நலத்துறை இந்நிகழ்ச்சிக்கு ஏற்பாடு செய்திருந்தது.
சி.ஏ.பி.எப். ஊழியர்களை இணக்கமான பணி ஓய்வுக்கு தயார்படுத்தும் நோக்கத்துடன் நடத்தப்படும் 46-வது பயிலரங்கு இது. இந்த பயிலரங்கில் சுமார் 140 சி.ஏ.பி.எப். ஊழியர்கள் பங்கேற்றனர். மத்திய ஓய்வூதிய மற்றும் ஓய்வூதியர்கள் நலத்துறையின் இணைச் செயலர் திரு.சஞ்சீவ் நாராயண் மாத்தூர், சி.ஆர்.பி.எப். கமாண்டன்ட் திரு.டி.வி.தாமஸ், சி.ஆர்.பி.எப். டி.ஐ.ஜி. திரு. எஸ். இளங்கோ ஆகியோர் கலந்து கொண்டு ஊழியர்களுக்கு ஆலோசனை வழங்கினர்.
இந்தப் பயிலரங்கில், ஓய்வூதியதாரர்கள் பெறவுள்ள பலன்கள் குறித்த விரிவான தகவல்கள், மத்திய அரசு சுகாதாரத் திட்ட வசதிகள், முதலீட்டுத் திட்டங்கள், மூத்த குடிமக்களுக்கான வருமான வரி விலக்கு விவரங்கள், ஓய்வுக்குப் பிந்தைய தன்னார்வப் பணி போன்றவை தொடர்பான ஆலோசனை அமர்வுகள் நடைபெற்றன.
மேலும், மத்திய அரசின் அனைத்து அமைச்சகங்கள், துறைகள், சம்பந்தப்பட்ட ஓய்வூதிய விவகாரங்களுக்கான பொதுவான இணையதளமான “பவிஷ்ய மென்பொருள்” பற்றியும், எந்த ஓய்வூதியதாரரும் தனது ஓய்வூதிய ஒப்புதலின் நிலை பற்றிய தகவலை இணையதளத்தில் தெரிந்து கொள்ளலாம் என்றும் இந்த பயிலரங்கில் தெரிவிக்கப்பட்டது.
நாளை நடைபெறும் சி.ஏ.பி.எப். ஓய்வூதியதாரர்களுக்கான விழிப்புணர்வு நிகழ்ச்சியில் ஓய்வூதியக் கொள்கை மாற்றங்கள், ஓய்வூதியதாரர்களின் உரிமைகள், அவர்களுக்கான நலத்திட்டங்கள் பற்றிய அமர்வுகளுக்கு ஏற்பாடு செய்யப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஊழல் கண்காணிப்பு ஆணையர் நியமனம்
புதுதில்லியில் உள்ள மத்திய ஊழல் கண்காணிப்பு ஆணையத்தின் ஆணையராக திரு. சரத்குமார் நியமிக்கப்பட்டுள்ளார். இவர் இந்திய காவல் பணியில் 1979 ஆம் ஆண்டு அரியானா மாநிலத் தொகுப்பில் தேர்வு செய்யப்பட்டவர். தற்போது பணியிலிருந்து ஓய்வு பெற்றுள்ளார். ஊழல் கண்காணிப்பு ஆணையராக அவர் 4 ஆண்டுகள் அல்லது அவருக்கு 65 வயது ஆகும் வரை இதில் எது முந்தியோ அதுவரை அவரது பதவிக்காலம் அமையும்.
கலாசாரத்துறை அமைச்சகம்
சங்கீத நாடக அகாடமி அமிர்த விருதுகளை நாளை வழங்குகிறார் குடியரசுத் துணைத் தலைவர்- நிகழ்த்துக் கலைகளில் சிறந்து விளங்கும் 84 கலைஞர்களுக்கு விருது வழங்கப்படுகிறது
நாட்டில் உள்ள 75 வயதுக்கு மேற்பட்ட மற்றும் இதுவரை தேசிய அளவில் கௌரவிக்கப்படாத, நிகழ்த்து கலைப் பிரிவைச் சேர்ந்த கலைஞர்கள் 84 பேருக்கு சங்கீத நாடக அகாLமி அமிர்த விருதுகளை குடியரசுத் துணைத் தலைவர் திரு. ஜக்தீப் தன்கர் புதுதில்லியில் நாளை  வழங்குகிறார்.
இது குறித்து சங்கீத நாடக அகாடமியின் தலைவர் டாக்டர் சந்தியா ப்ரேச்சா இன்று  செய்தியாளர்களிடம் பேசுகையில், சங்கீத நாடக அகாடமி அமிர்த விருதுகள் என்பது நிகழ்த்து கலைப் பிரிவுகளைச் சேர்ந்த கலைஞர்கள், ஆசிரியர்கள் மற்றும் அறிஞர்களுக்கு வழங்கப்படும் ஒரு தேசிய கௌரவமாகும் என்று கூறினார். அகாடமியின் பொதுக் குழுவால், புகழ்பெற்ற இசைக்கலைஞர்கள், நடனக் கலைஞர்கள், நாடகக் கலைஞர்கள் மற்றும் அறிஞர்கள் விருதுகளுக்கு தேர்ந்தெடுக்கப்பட்டுள்ளதாக அவர் தெரிவித்தார். இந்த விருது ரூ.1,00,000/-  பணப்பரிசு மற்றும் ஒரு பாராட்டு பத்திரம் ஆகியவை அடங்கியது என்று அவர் கூறினார்.
சங்கீத நாடக அகாடமி அமிர்த விருதுகள் நாளை புதுதில்லியில் உள்ள விக்யான் பவனில் குடியரசு துணைத் தலைவரால் வழங்கப்படுகிறது. இதில் கலாச்சாரத் துறை இணை அமைச்சர்கள் திரு அர்ஜூன் ராம் மேக்வால் மற்றும் திருமதி மீனாட்சி லேகி ஆகியோரும் பங்கேற்கின்றனர். விருது வழங்கும் விழாவைத் தொடர்ந்து 2023 செப்டம்பர் 16 முதல் 20-ம் தேதி வரை தினமும் மாலை 6 மணிக்கு புதுதில்லி பெரோஸ் ஷா சாலை, 35, சங்கீத நாடக அகாLமியின் மேக்தூத் வளாகத்தில் சங்கீத நாடக அகாடமியின் நிகழ்ச்சிகள் நடைபெற உள்ளன.
சங்கீத நாடக அகாடமி அமிர்த விருதுகளைப் பெறுபவர்களின் பட்டியலை கீழ்க்கண்ட இணைய தள இணைப்புகளில் காணலாம்:
Amrit Award Citation 2023 .pdf
State wise list of Amrit Awardees .pdf
அறிவியல் மற்றும் தொழில்நுட்பத்துறை
ஆராய்ச்சி மானியம் மற்றும் நிதிக்கான சிறப்பு மகளிர் இணையதளத்தை அறிவித்தார் டாக்டர் ஜிதேந்திர சிங். இந்த இணையதளம் ஏப்ரல் 1-ம் தேதி முதல் செயல்படும்
மத்திய அறிவியல் மற்றும் தொழில்நுட்பம்; புவி அறிவியல்; பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் சர்வதேச மகளிர் தினத்தையொட்டி, ஆராய்ச்சி மானியம் மற்றும் நிதிக்கான சிறப்பு மகளிர் இணையதளத்தை அறிவித்தார். இந்த இணையதளம் ஏப்ரல் 1-ம் தேதி முதல் செயல்படும்.
அறிவியல் மற்றும் தொழில்துறை ஆராய்ச்சிக் குழுமம் ஏற்பாடு செய்திருந்த சர்வதேச மகளிர் தினக்கொண்டாட்ட நிகழ்ச்சியில் அமைச்சர் உரையாற்றினார். மகளிர் விஞ்ஞானிகளிடம் இருந்து பெறப்படும் சிறப்பு அழைப்புகள் அதே நாளில் திறக்கப்படும் என்று அவர் கூறினார்.
அறிவியல் மற்றும் பொறியியல் துறைகளில் ஆராய்ச்சி மற்றும் மேம்பாட்டுப் பணிகளை மேற்கொள்ளும். பெண் விஞ்ஞானிகள் மட்டுமே மானியம் பெறுவதற்கு தகுதி உடையவர்கள் என்றும் தெரிவித்தார். ஆராய்ச்சிக்கான உதவித்தொகை 25 லட்சம் முதல் 30 லட்சம் வரை என்ற வரைமுறைக்கு அதிகமாகக்கூடாது என்றும் டாக்டர் ஜிதேந்திர சிங் தெரிவித்தார்..
புவி அறிவியல் அமைச்சகம்
அடுத்த 4 நாட்களுக்கு தமிழ்நாட்டின் சில பகுதிகளில் மழை பெய்ய வாய்ப்பு
வடக்கு ஆந்திரப் பிரதேச கடலோரத்தில் மேற்கு மத்திய வங்கக் கடல் மீது உருவாகியுள்ள காற்றழுத்த தாழ்வு பகுதியின் காரணமாக அடுத்த 4 நாட்களுக்கு தென் இந்தியாவின் பல பகுதிகளிலும், மகாராஷ்டிராவிலும் மழை பெய்யும் என்று எதிர்பார்க்கப்படுகிறது.
தமிழ்நாட்டைப் பொருத்தவரை சில பகுதிகளில் நாளை  அதிக மழை பெய்யும் என்று எதிர்பார்க்கப்படுகிறது.
செப்டம்பர் 15,16 மற்றும் 17 ஆகிய தேதிகளில் தமிழ்நாட்டின் சில பகுதிகளில் மழை பெய்யும் என்று எதிர்பார்க்கப்படுகிறது.
ஆந்திரப் பிரதேசம், தெலங்கானா, ராயலசீமா, கடலோர கர்நாடகா, வடக்கு உட்புற கர்நாடகா, தெற்கு உட்புற கர்நாடகா, கேரளா மற்றும் மகாராஷ்டிரா ஆகிய இடங்களிலும் அடுத்த நான்கு நாட்களுக்கு மழை பெய்யும் என எதிர்பார்க்கப்படுகிறது. சில இடங்களில் மிக அதிக மற்றும் கனமழையும் எதிர்பார்க்கப்படுகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653856
(Visitor Counter : 86
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 143.15 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 77,002
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.22 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.40 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,347 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,51,292 என அதிகரித்துள்ளது. கடந்த 24 மணி நேரத்தில் 9,195 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.79, இது கடந்த 86 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.68 ஆகும். இது கடந்த 45 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 67.52 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 19 மாநிலங்களில் கொவிட்-19- ன் உருமாறிய ஒமிக்ரான் தொற்று 781 பேரிடம் கண்டறியப்பட்டுள்ளது. இவர்களில் 241 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 167 பேருக்கும், தில்லியில் 238 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 72 பேரும் குணமடைந்துள்ளனர். தமிழ்நாட்டில் 34 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 16 பேர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785957
பிரதமர் அலுவலகம்
“விடுதலையின் அமிர்தப் பெருவிழாவிலிருந்து இந்தியாவின் பொற்காலத்தை நோக்கி" என்ற நிகழ்ச்சியின் தொடக்க விழாவில் பிரதமர் திரு.நரேந்திர மோடி ஆற்றிய உரை
வணக்கம், ஓம் சாந்தி!
விடுதலையின் அமிர்தப் பெருவிழாவிலிருந்து பொற்கால இந்தியாவை நோக்கிய பயணத்துக்கான மிகப்பெரும் பிரச்சாரத்தை பிரம்ம குமாரிகள் அமைப்பு இன்று தொடங்கியுள்ளது.
நண்பர்களே,
சுதந்திரப் போராட்டத்தில் லட்சக்கணக்கான சுதந்திரப் போராட்ட வீரர்களுடன் பெண்கள் அளித்த பங்களிப்பை இன்று தேசம் மொத்தமும் நினைவுகூர்கிறது. இதன் காரணமாக, சைனிக் பள்ளிகளில் படிக்க வேண்டும் என்ற கனவை நமது மகள்கள் நனவாக்கி வருகின்றனர். நாட்டின் எந்தவொரு பெண்ணும், நாட்டின் பாதுகாப்புப் பணிகளுக்காக ராணுவத்தில் சேர்த்து, முக்கிய பொறுப்புகளை ஏற்றுக் கொள்ள முடியும். மகப்பேறு விடுப்பு அதிகரிப்பு போன்ற முடிவுகளும் எடுக்கப்பட்டு, பெண்களின் வாழ்க்கையும் எதிர்காலமும் தடையில்லாமல் தொடர்கிறது.
நாட்டின் ஜனநாயகத்தில் கூட பெண்களின் பங்களிப்பு அதிகரித்துள்ளது. 2019-ம் ஆண்டு நடைபெற்ற தேர்தலில் ஆண்களைவிட பெண்கள் எந்த அளவுக்கு அதிகமாக வாக்களித்தார்கள் என்பதை நாம் கண்டுள்ளோம். நாட்டின் அரசில் முக்கிய பொறுப்புகளையும் பெண் அமைச்சர்கள் இன்று கையாண்டு வருகின்றனர். அதிலும் குறிப்பாக, இந்த மாற்றத்துக்கு சமூகமே தலைமைவகிக்கிறது. அண்மையில் வெளியான தரவுகளின்படி, பல்வேறு ஆண்டுகளுக்குப் பிறகு, பாலின விகிதத்தில் முன்னேற்றம் ஏற்பட்டுள்ளது. பெண் குழந்தையைப் பாதுகாப்போம், பெண் குழந்தைக்கு கல்வி அளிப்போம் பிரச்சாரத்தின் மூலம் இந்த வெற்றி சாத்தியமானது. இந்த மாற்றங்கள், புதிய இந்தியா எவ்வாறு இருக்கும் மற்றும் இதன் சக்தி எவ்வாறு இருக்கும் என்பதை வெளிப்படுத்துகின்றன.
நண்பர்களே,
இந்த நிகழ்ச்சியில் மற்றொரு விவரம் குறித்து நான் பேச விரும்புகிறேன். இந்தியாவின் பெயரைக் கெடுப்பதற்கு முயற்சி மேற்கொள்ளப்படுவதை நீங்கள் பார்த்திருப்பீர்கள். சர்வதேச அளவிலும்கூட மிகப்பெரும் அளவில் முயற்சி நடைபெறுகிறது. இது வெறும் அரசியல் என்று கூறி நாம் சாதாரணமாக விட்டுவிடக் கூடாது. இது அரசியல் இல்லை. இது நமது நாடு பற்றிய கேள்வி .இந்தியாவின் உண்மையான வடிவத்தை உலகுக்கு புரியவைக்க வேண்டியதும் கூட நமது கடமை.
உலகின் பல்வேறு நாடுகளிலும் உள்ள அமைப்புகள், அங்குள்ள மக்களிடம் இந்தியாவின் உண்மையான நிலையை எடுத்துரைக்க வேண்டும். இந்தியா குறித்து வதந்தி பரவுவதை எடுத்துரைத்து, அதனை அறிந்துகொள்ளச் செய்ய வேண்டும். இது நம் அனைவரின் பொறுப்பும் கூட. இதனை முன்னோக்கி எடுத்துச் செல்ல பிரம்ம குமாரிகள் போன்ற அமைப்புகள் முயற்சி மேற்கொள்ள வேண்டும். வெளிநாடுகளில் நீங்கள் செயல்படுத்திவரும் கிளையின் மூலம், ஒவ்வொரு நாட்டிலும் ஒவ்வொரு ஆண்டும் குறைந்தபட்சம் 500 பேரை சந்தித்து இந்தியாவின் உண்மை நிலையை எடுத்துரைக்க வேண்டும். அவர்கள் 500 பேரும், அந்த நாட்டு குடிமக்களாக இருக்க வேண்டும் என்பதை நினைவில் கொள்ளுங்கள்.
ஓம் சாந்தி!
பொறுப்பு துறப்பு: இது பிரதமர் உரையின் தோராயமான மொழிபெயர்ப்பு. உண்மையான உரை இந்தியில் அமைந்திருந்தது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அழுத்தமூட்டப்பட்ட எரிவாயுவில் இயங்கும் நாட்டின் முதல் டிராக்டரை திரு.கட்கரி நாளை அறிமுகப்படுத்துகிறார்
அழுத்தமூட்டப்பட்ட எரிவாயுவில் இயங்கும் வகையில் மாற்றியமைக்கப்பட்ட நாட்டின் முதல் டீசல் டிராக்டரை மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி நாளை அறிமுகப்படுத்துகிறார்.
ராவ்மத் டெக்னோ சொல்யூஷன்ஸ் மற்றும் டொமசெட்டோ அக்கில் இந்தியா ஆகியவற்றால் செய்யப்பட்ட இந்த மாற்றம், செலவுகளை குறைப்பதன் மூலம் விவசாயிகளின் வருமானத்தை உயர்த்த உதவுவதோடு, ஊரக இந்தியாவில் வேலைவாய்ப்புகளையும் அதிகரிக்கும்.
மத்திய அமைச்சர்கள் திரு. தர்மேந்திர பிரதான், திரு. நரேந்திர சிங் தோமர், திரு. பர்ஷோத்தம் ரூபாலா மற்றும் ஜெனரல்  வி கே சிங் ஆகியோர் இந்த நிகழ்ச்சியில் பங்கேற்பார்கள்.
இதன் மூலம் வருடத்திற்கு ரூ 1 லட்சத்திற்கும் அதிகமாக விவசாயிகளால் சேமிக்க முடியும் என்பதால், அவர்களின் வாழ்க்கை தரம் மேம்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697067
------
(Visitor Counter : 177
PIB Headquarters
வேலூர், ராணிப்பேட்டையில் டிசம்பர் 7 ஆம் தேதி சிறப்பு பாஸ்போர்ட் முகாம்
பொதுமக்களின் தேவையைப் பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக, அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், டிசம்பர் 7, 2019  அன்று, வேலூர் மற்றும் ராணிப்பேட்டையில் உள்ள தலைமை அஞ்சலகங்களில் உள்ள அஞ்சலக பாஸ்போர்ட் சேவை மையங்களில் சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாம்களை சென்னையில் உள்ள மண்டல பாஸ்போர்ட் அலுவலகம் நடத்துகிறது.
வேலூர் மற்றும் ராணிப்பேட்டை அஞ்சலக பாஸ்போர்ட் சேவை மையங்கள் 07.12.2019  அன்று மற்ற பணி நாட்களைப் போலவே செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 120 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாம்களில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி, இணையதளத்தின் வழியே உரிய கட்டணத்தைச் செலுத்தி, பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள், பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் அஞ்சலக பாஸ்போர்ட் சேவை மையத்திற்குக் கொண்டுவர வேண்டும். தேவையான அசல் ஆவணங்களையும் சுய சான்றளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான வகையிலான விண்ணப்பங்கள் மட்டுமே ஏற்றுக் கொள்ளப்படும்.
07.12.2019, சனிக்கிழமை அன்று நடைபெறும் முகாம்களுக்கான சந்திப்பு நேர ஒதுக்கீடு, 04.12.2019  அன்று பிற்பகல் 2.30 மணிக்குத் தொடங்கும். முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்பட மாட்டாது. இதனை சென்னை மண்டல பாஸ்போர்ட் அலுவலகம் வெளியிட்டுள்ள செய்திக் குறிப்பில் தெரிவித்துள்ளது.
குடியரசுத் தலைவர் செயலகம்
மகாத்மா காந்தியின் 12 அடி உயரச் சிலையைக் குடியரசுத் தலைவர் திறந்து வைத்தார்.
இந்தியக் குடியரசுத் தலைவர் திருமதி திரௌபதி முர்மு இன்று  புதுதில்லியில் உள்ள காந்தி தர்ஷனில் மகாத்மா காந்தியின் 12 அடி உயரச்சிலை மற்றும் காந்தி வாடிகாவையும் திறந்து வைத்தார்.
திறப்பு விழாவில் பேசிய குடியரசுத் தலைவர், மகாத்மா காந்தி உலக சமுதாயம் முழுமைக்கும் ஒரு வரப்பிரசாதம் என்றார். அவரது கொள்கைகள் மற்றும் மதிப்புகள் முழு உலகிற்கும் ஒரு புதிய திசையைக் கொடுத்துள்ளன. உலகப் போர்கள் நடந்த காலத்தில் உலகம் பலவிதமான வெறுப்புகளாலும், முரண்பாடுகளாலும் பாதிக்கப்பட்டிருந்த நேரத்தில் அகிம்சை வழியைக் காட்டினார். சத்தியம் மற்றும் அகிம்சை குறித்த காந்திஜியின் சோதனை அவருக்கு ஒரு சிறந்த மனிதர் என்ற அந்தஸ்தை வழங்கியது என்று அவர் மேலும் கூறினார்.
அவரது சிலைகள் பல நாடுகளில் நிறுவப்பட்டுள்ளன, உலகெங்கிலும் உள்ள மக்கள் அவரது கொள்கைகளை நம்புகிறார்கள் என்றும் அவர் பகிர்ந்து கொண்டார். நெல்சன் மண்டேலா, மார்ட்டின் லூதர் கிங் ஜூனியர் மற்றும் பராக் ஒபாமா ஆகியோரின் எடுத்துக்காட்டுகளை மேற்கோள் காட்டிய அவர், காந்திஜி காட்டிய சத்தியம் மற்றும் அகிம்சையின் பாதையை உலக நலனுக்கான பாதையாகப் பல சிறந்த தலைவர்கள் கருதினர்.
அவர் காட்டிய பாதையைப் பின்பற்றுவதன் மூலம், உலக அமைதியின் இலக்கை அடைய முடியும் என்று அவர் வலியுறுத்தினார். பொது வாழ்க்கையிலும், தனிப்பட்ட வாழ்க்கையிலும் புனிதத்தன்மைக்கு காந்திஜி அதிக முக்கியத்துவம் கொடுத்தார் என்று குடியரசுத் தலைவர் கூறினார்.
தார்மீக வலிமையின் அடிப்படையில் மட்டுமே அகிம்சையின் மூலம் வன்முறையை எதிர்கொள்ள முடியும் என்று அவர் நம்பினார். தன்னம்பிக்கை இல்லாமல், பாதகமான சூழ்நிலைகளில் விடாமுயற்சியுடன் செயல்பட முடியாது என்பதை அவர் அடிக்கோடிட்டுக் காட்டினார். வேகமாக மாறிவரும் மற்றும் போட்டி நிறைந்த இன்றைய உலகில், தன்னம்பிக்கையும் நிதானமும் மிகவும் தேவை என்று அவர் கூறினார்.
காந்திஜியின் கொள்கைகள் மற்றும் மதிப்புகள் நமது நாட்டிற்கும் சமூகத்திற்கும் மிகவும் பொருத்தமானவை என்று குடியரசுத் தலைவர் கூறினார். ஒவ்வொரு குடிமகனும், குறிப்பாக இளைஞர்களும், குழந்தைகளும் முடிந்தவரை காந்தியடிகளைப் பற்றிப் படித்து, அவரது கொள்கைகளை உள்வாங்கும் வகையில் அனைவரும் முயற்சிகளை மேற்கொள்ள வேண்டும் என்று அவர் வலியுறுத்தினார்.
இந்த விஷயத்தில் காந்தி ஸ்மிருதி மற்றும் தர்ஷன் சமிதி மற்றும் இதுபோன்ற பிற நிறுவனங்களின் பங்கு மிகவும் முக்கியமானது என்றும் அவர் கூறினார்.
புத்தகங்கள், திரைப்படங்கள், கருத்தரங்குகள், கேலிச்சித்திரங்கள் மற்றும் பிற ஊடகங்கள் மூலம் காந்திஜியின் வாழ்க்கை போதனைகளைப் பற்றி இளைஞர்கள் மற்றும் குழந்தைகளுக்கு அதிக விழிப்புணர்வை ஏற்படுத்துவதன் மூலம் காந்திஜியின் கனவுகளின் இந்தியாவைக் கட்டமைப்பதில் அவர்கள் கணிசமான பங்களிப்பை வழங்க முடியும் என்றும் அவர் கூறினார்.
-----
ANU/SM/BS/KPG
(Visitor Counter : 99
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.56 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.56 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 22,549 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 1,503 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,93,409.
இந்தியாவில் கடந்த 24 மணி நேரத்தில் 862 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 63,786 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 90.01 கோடி  வாராந்திரத் தொற்று 1.02 சதவீதமாக உள்ளது. தினசரித் தொற்று விகிதம் 1.35 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1870685
நிலக்கரி அமைச்சகம்
சர்வதேச யோகா தினம், 2022க்கு  கவுன்ட் டௌன் நிகழ்ச்சியாக யோகோத்சவை நிலக்கரி அமைச்சகம் 2022 ஏப்ரல் 15 அன்று கொண்டாடவிருக்கிறது
பிரதமர் திரு நரேந்திர மோடியின் முன்முயற்சியால் 2014ல் ஐநா பொதுச்சபை ஜூன் 21 சர்வதேச யோகா தினம் என அறிவித்த வரலாற்று சிறப்புமிக்க முடிவை எடுத்தது. நமது கலாச்சாரம் மற்றும் ஆன்மீகப் பாரம்பரியத்தில் யோகா ஒருங்கிணைந்த பகுதியாக இருக்கும் நிலையில் யோகாவிற்கு உலகளாவிய இந்த ஏற்பு நமது நாட்டிற்குப் பெருமையான விஷயமாகும். ஒவ்வொரு ஆண்டும் சர்வதேச யோகா தினம், காலையில் பிரதமரே தலைமைதாங்கும் பெருந்திரள் மக்களின் யோகா பயிற்சியுடன் தொடங்கும். இதைத் தொடர்ந்து யோகா தொடர்பான இதர செயல்பாடுகள் இடம்பெறும்.
சர்வதேச யோகா தினம் 2022க்கு # 67 நாட்களே இருக்கும் நிலையில் நிலக்கரி அமைச்சகம் 2022 ஏப்ரல் 15 அன்று சிறப்பு நிகழ்ச்சிகளுக்கு ஏற்பாடு செய்துள்ளது. இந்த நிகழ்ச்சிகளை நிலக்கரி, சுரங்கங்கள் மற்றும் ரயில்வே துறை இணை அமைச்சர் திரு ராவ்சாஹேப் பாட்டில் தன்வே தொடங்கி வைப்பார். நிலக்கரி அமைச்சகத்தின் அனைத்து அதிகாரிகளும் இதில் பங்கேற்பார்கள். மேலும் இந்த அமைச்சகத்தின் அலுவலகங்களைச் சேர்ந்த இளநிலை அலுவலர்களும் இந்த அமைச்சகத்தின் நிர்வாகக் கட்டுப்பாட்டில் உள்ள பொதுத்துறை நிறுவனங்களில் அலுவலர்களும் கலந்து கொள்வார்களள். பொதுவான யோகா நடைமுறைகள், இடை ஓய்வு பெறும் யோகா நடைமுறை, நிபுணர்களால் யோகா குறித்த விரிவுரை, யோகா செயல்பாடு ஆகியவை இந்த நிகழ்ச்சியின் சிறப்பம்சங்களாக இருக்கும்
பாதுகாப்பு அமைச்சகம்
திறமையான தலைமைத்துவ திட்டம்
ஜுலை 2022-ல், இந்திய விமானப் படை, எகிப்திய விமானப் படையுடன் இணைந்து, கெய்ரோ மேற்கு விமானப்படை தளத்தில் உள்ள ஆயுதப் பள்ளியில் ஒருமாதகால கூட்டுப் பயிற்சியில் ஈடுபட்டன. இருநாட்டுப் படைகளின் போர் விமானங்களுக்கு இடையே, முதன்முறையாக இந்த கூட்டுப் பயிற்சி நடத்தப்பட்டது. இந்திய விமானப் படையின், போர் தந்திர உத்திகள் மற்றும் விமானப்படை போர் தந்திர மேம்பாட்டு நிறுவனத்தின் மூன்று சுகோய்-30 ரக எம்கேஐ விமானங்கள் இதில் இடம்பெற்றன. மேலும், போர் விமானங்களின் பயிற்றுவிப்பாளர் ஆறு பேர் நிகழ்ச்சியில் பங்கேற்றனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850533
பாதுகாப்பு அமைச்சகம்
காணாமல் போன தமிழ்நாட்டு மீன்பிடி படகை இந்திய கடலோர காவல்படை மீட்டது
நடுக்கடலில் நடைபெற்ற இந்திய கடற்படையின் மற்றுமொரு வெற்றிகரமான தேடுதல் மற்றும் மீட்பு நடவடிக்கையில், தமிழ்நாட்டைச் சேர்ந்த காணாமல் போன மீன்பிடி படகான மெர்சிடஸ் இந்தியக் கடற்படையால் வெற்றிகரமாக மீட்கப்பட்டது.
2021 ஏப்ரல் 24 அன்று தொடங்கிய இந்த தேடுதல் நடவடிக்கை சுமார் 1,100 கிலோமீட்டர்களுக்கு நடைபெற்றது. 2021 ஏப்ரல் 6 அன்று தேங்காய்பட்டினம் மீன்பிடி துறைமுகத்தில் இருந்து 11 பேருடன் கடலுக்கு கிளம்பிய இந்த படகு காணாமல் போனது குறித்து 2021 ஏப்ரல் 24 அன்று தமிழ்நாடு மீன்வளத்துறை அதிகாரிகள் தகவல் தெரிவித்தனர்.
படகு மூழ்கி இருக்கக்கூடும் என்று சந்தேகம் ஏற்பட்ட நிலையில், நான்கு நாட்கள் தீவிர தேடுதல் நடவடிக்கைக்கு பிறகு, லட்சத்தீவுகளுக்கு 370 கிலோமீட்டர்கள் தூரத்தில் காணமல் போன படகு கண்டுபிடிக்கப்பட்டது. படகில் இருந்த அனைவரும் பத்திரமாக இருந்தது கண்டறியப்பட்டது.
கடலோர காவல் படையின் கப்பல்களான ஐசிஜி டோர்னியர் மற்றும் ஐசிஜி விக்ரம் உள்ளிட்டவை தேடுதல் நடவடிக்கையில் ஈடுபடுத்தப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1715391
-----
(Visitor Counter : 142
பிரதமர் அலுவலகம்
மகாராணா பிரதாப் பிறந்தநாளையொட்டி அவருக்கு பிரதமர் மரியாதை செலுத்தினார்
மகாராணா பிரதாப், துணிச்சல், தைரியம், பெருமையின் அடையாளம் என்று பிரதமர் திரு நரேந்திர மோடி கூறியுள்ளார். மகாராணா பிரதாப்பின் பிறந்த தினத்தையொட்டி அவருக்கு மரியாதை செலுத்தியுள்ள பிரதமர், தாய்நாட்டிற்காக அவர் தமது வாழ்க்கையை அர்ப்பணித்ததாகவும், அவருடைய வாழ்க்கை முறை எதிர்கால தலைமுறையினருக்கு உத்வேகம் அளிக்கக்கூடியது என்றும் தெரிவித்துள்ளார்.
இது குறித்து பிரதமர் டிவிட்டரில் கூறியிருப்பதாவது:
“துணிச்சல், தைரியம், சுயமரியாதையின் அடையாளமாகத் திகழ்ந்த மகாராணா பிரதாப்புக்கு அவருடைய பிறந்த தினத்தில் மரியாதையுடன் கூடிய அஞ்சலி. தாய்நாட்டிற்காக தமது வாழ்க்கை முழுவதையும் அர்ப்பணித்த அவரது செயல் அனைத்து தலைமுறையினருக்கும் உத்வேகம் அளிக்கும்.”